תקנות עזרה משפטית בין מדינות

{{ח:התחלה}}
{{ח:כותרת|תקנות עזרה משפטית בין מדינות, התשנ״ט–1999}}

{{ח:פתיח-התחלה}}
{{ח:תיבה|ק״ת תשנ״ט, 802|תקנות עזרה משפטית בין מדינות|https://olaw.org.il/takanot/takanot-5973.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק עזרה משפטית בין מדינות#סעיף 59|סעיף 59}} {{ח:חיצוני|חוק עזרה משפטית בין מדינות|לחוק עזרה משפטית בין מדינות, התשנ״ח–1998}} (להלן – החוק), ובאישור ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: הוראות כלליות}}

{{ח:פנימי|פרק ג|פרק ג׳: סוגי פעולות עזרה משפטית}}

{{ח:פנימי|פרק ג סימן 1|סימן 1: המצאת מסמכים}}

{{ח:פנימי|פרק ג סימן 2|סימן 2: גביית ראיות}}

{{ח:פנימי|פרק ג סימן 3|סימן 3: העברת אדם למדינה אחרת לעדות או לסיוע בחקירה}}

{{ח:פנימי|פרק ג סימן 4|סימן 4: העברת מידע}}

{{ח:פנימי|פרק ג סימן 6|סימן 6: החזקת אסיר זר בישראל לפי בקשת הרשות}}

{{ח:פנימי|פרק ג סימן 7|סימן 7: שונות}}

{{ח:פנימי|תוספת|תוספת}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”רשות מוסמכת זרה“ – כמשמעותה {{ח:חיצוני|חוק עזרה משפטית בין מדינות#סעיף 4|בסעיף 4(א)(1) לחוק}} ולרבות גורם מוסמך מטעם אחד הגופים המפורטים {{ח:חיצוני|חוק עזרה משפטית בין מדינות#תוספת 1|בתוספת הראשונה לחוק}}, כאמור {{ח:חיצוני|חוק עזרה משפטית בין מדינות#סעיף 4|בסעיף 4(ב) לחוק}};
{{ח:ת|סוג=הגדרה}} ”שר הבטחון“ – לרבות מי שהוא הסמיך לענין {{ח:חיצוני|חוק עזרה משפטית בין מדינות|החוק}}.

{{ח:קטע2|פרק ב|פרק ב׳: הוראות כלליות}}

{{ח:סעיף|2|העברת בקשה לרשות המוסמכת}}
{{ח:ת}} העבירה רשות מוסמכת זרה בקשה לעזרה משפטית, באמצעות שר החוץ, יעביר שר החוץ את הבקשה לרשות המוסמכת לביצועה.

{{ח:סעיף|3|תרגום}}
{{ח:ת}} היתה הבקשה לעזרה משפטית בשפה שאינה עברית או אנגלית, יצורף לבקשה תרגום לאחת השפות האמורות.

{{ח:סעיף|4|התייעצות לפני העברת הבקשה לשר המשפטים לענין החלטה על סירוב לבקשה}}
{{ח:תת|(א)}} התקבלה בקשה לעזרה משפטית ממדינה אחרת, וסברה הרשות המוסמכת שלה האציל שר המשפטים את סמכותו לפי {{ח:חיצוני|חוק עזרה משפטית בין מדינות#סעיף 3|סעיף 3(ג) לחוק}} שמתקיימת בה אחת העילות לסירוב בקשה לפי {{ח:חיצוני|חוק עזרה משפטית בין מדינות#סעיף 5|סעיף 5 לחוק}}, תקיים הרשות המוסמכת האמורה התייעצות עם הגורמים המפורטים להלן, לפי הענין:
{{ח:תתת|(1)}} ראש הממשלה – אם הפעולה המבוקשת עלולה לפגוע בריבונותה של מדינת ישראל או בבטחונה, או בענין מדיני;
{{ח:תתת|(2)}} שר הבטחון – אם הפעולה המבוקשת עלולה לפגוע בריבונותה של מדינת ישראל או בבטחונה;
{{ח:תתת|(3)}} שר החוץ – אם הפעולה המבוקשת עלולה לפגוע בענין מדיני;
{{ח:תתת|(4)}} השר לבטחון הפנים – אם הפעולה המבוקשת עלולה לפגוע בשלום הציבור או בבטחונו;
{{ח:תתת|(5)}} היועץ המשפטי לממשלה – אם הפעולה המבוקשת עלולה לפגוע בתקנת הציבור, או אם עילת הסירוב היא אחת העילות המפורטות {{ח:חיצוני|חוק עזרה משפטית בין מדינות#סעיף 5|בסעיף 5(א)(2) עד (6) לחוק}};
{{ח:תתת|(6)}} שר האוצר או שר אחר הנוגע לדבר – אם עילת הסירוב היא העילה המפורטת {{ח:חיצוני|חוק עזרה משפטית בין מדינות#סעיף 5|בסעיף 5(א)(7) לחוק}}.
{{ח:תת|(ב)}} סברה הרשות המוסמכת, לאחר קיום ההתייעצות כאמור בתקנת משנה (א), שיש מקום לסרב לבקשה, תעביר אותה לשר המשפטים בצירוף תוצאות ההתייעצות.
{{ח:תת|(ג)}} החליט שר המשפטים שאין עילה לסרב לבקשה, יחזיר אותה לרשות המוסמכת לטיפולה.

{{ח:סעיף|5|דחיית מועד ביצוע בקשה לעזרה משפטית או עיכוב ביצועה}}
{{ח:תת|(א)}} לא תחליט רשות מוסמכת לדחות את מועד עשייתה של פעולה לעזרה משפטית או לעכב את ביצועה מנימוקים כאמור {{ח:חיצוני|חוק עזרה משפטית בין מדינות#סעיף 6|בסעיף 6(א) ו־(ב) לחוק}}, אלא לאחר התייעצות עם היועץ המשפטי לממשלה.
{{ח:תת|(ב)}} החליט בית המשפט לדחות את מועד עשייתה של פעולה לעזרה משפטית או לעכב את ביצועה, כאמור {{ח:חיצוני|חוק עזרה משפטית בין מדינות#סעיף 6|בסעיף 6(ג) לחוק}}, יציין בהחלטתו את המועד המשוער שבו ניתן יהיה לבצע את הפעולה או את הראיות הנדרשות להשלמת התשתית הראייתית שתאפשר ביצוע הפעולה המבוקשת, הכל לפי הענין.

{{ח:סעיף|6|סמכות מקומית של בית משפט}}
{{ח:תת|(א)}} על אף האמור בכל חיקוק לענין סמכותו המקומית של בית משפט, רשאי כל בית משפט לבצע בקשה לעזרה משפטית שהעבירה רשות מוסמכת לטיפולו.
{{ח:תת|(ב)}} אין בנקיבת שמו של בית משפט מסוים בבקשה לעזרה משפטית ממדינה אחרת, כדי לחייב את הרשות המוסמכת להעביר את הבקשה לביצוע לאותו בית משפט דווקא.

{{ח:סעיף|7|התייעצות לענין חיסיון המידע}}
{{ח:ת}} כללה הבקשה לעזרה משפטית העברת מידע מן הסוג שעשויים לחול עליו דיני חיסיון להגנת בטחון המדינה או בטחון הציבור, לא יועבר המידע למדינה המבקשת אלא לאחר שראש הממשלה, שר הבטחון או השר לבטחון הפנים, לפי הענין, אישר את העברתו, כולו או חלקו, או בתנאים ובמגבלות שהוא קבע.

{{ח:סעיף|8|תוקפן של תקנות בענין הסכמים בין־לאומיים מסוימים}}
{{ח:ת}} אין בתקנות אלה כדי לגרוע מכוחן של תקנות שהותקנו לפי {{ח:חיצוני|חוק עזרה משפטית בין מדינות#סעיף 13|סעיף 13 לחוק}}; ואולם הוראות תקנות אלה יחולו אם אין בתקנות לפי {{ח:חיצוני|חוק עזרה משפטית בין מדינות#סעיף 13|סעיף 13 לחוק}} הוראה לסתור.

{{ח:קטע2|פרק ג|פרק ג׳: סוגי פעולות עזרה משפטית}}
{{ח:קטע3|פרק ג סימן 1|סימן 1: המצאת מסמכים}}

{{ח:סעיף|9|תרגום}}
{{ח:ת}} היה המסמך שהמצאתו מתבקשת לפי {{ח:חיצוני|חוק עזרה משפטית בין מדינות#סעיף 14|סעיף 14 לחוק}}, בשפה שאיננה עברית או אנגלית, יצורף למסמך תרגום לאחת השפות האמורות.

{{ח:סעיף|10|דרכי ההמצאה}}
{{ח:ת}} המצאת מסמך משפטי זר תיעשה כפי שממציאים מסמך מסוגו בישראל, וככל שהדין בישראל מתיר זאת, בדרך התואמת את בקשתה של המדינה המבקשת.

{{ח:סעיף|11|המצאת מסמך משפטי זר בענין פלילי}}
{{ח:תת|(א)}} מסמך משפטי זר בענין פלילי יומצא בצירוף ההודעה לפי {{ח:חיצוני|חוק עזרה משפטית בין מדינות#סעיף 14|סעיף 14(ב) לחוק}}.
{{ח:תת|(ב)}} נעשתה ההמצאה באמצעות הרשות המוסמכת או לפי הוראתה, יצורף למסמך המשפטי הזר אישור מסירה שבו ירשום הממציא את פרטי ההמצאה, לרבות קבלת המסמך הזר על ידי הנמען או סירובו לקבלו; קיבל הנמען את המסמך המשפטי הזר יחתום על קבלתו בשולי אישור המסירה.
{{ח:תת|(ג)}} ההודעה כאמור בתקנת משנה (א) ואישור המסירה לפי תקנת משנה (ב) יהיו לפי {{ח:פנימי|תוספת טופס 1|טופס 1 שבתוספת}}.
{{ח:תת|(ד)}} הרשות המוסמכת תצרף את טופס האישור לתשובתה למדינה המבקשת.

{{ח:קטע3|פרק ג סימן 2|סימן 2: גביית ראיות}}

{{ח:סעיף|12|בקשה לגביית ראיות}}
{{ח:ת}} בקשה של רשות מוסמכת לבית המשפט לגבות ראיות לפי בקשה לעזרה משפטית תיערך לפי {{ח:פנימי|תוספת טופס 2|טופס 2 שבתוספת}}.

{{ח:סעיף|13|הזמנת אדם לגביית ראיות שלא על ידי בית משפט}}
{{ח:ת}} הזמנת אדם לגבות ראיות ממנו לפי {{ח:חיצוני|חוק עזרה משפטית בין מדינות#סעיף 16|סעיף 16(ב) לחוק}}, תהיה לפי {{ח:פנימי|תוספת טופס 3|טופס 3 שבתוספת}}.

{{ח:סעיף|14|הוכחת זכות ייצוג}}
{{ח:ת}} ביקש אדם שאינו רשום כעורך דין לפי {{ח:חיצוני|חוק לשכת עורכי הדין|חוק לשכת עורכי הדין, התשכ״א–1961}}, להופיע בפני בית המשפט הגובה ראיות לפי {{ח:פנימי|פרק ג סימן 2|סימן זה}} ולשאול שאלות, יגיש לבית המשפט, 15 ימים לפחות לפני המועד שנקבע לגביית הראיות, אישור כאמור {{ח:חיצוני|חוק עזרה משפטית בין מדינות#סעיף 17|בסעיף 17 לחוק}}, אלא אם כן אישר בית המשפט מועד אחר.

{{ח:סעיף|15|גביית עדות במערכת טלוויזיה סגורה}}
{{ח:ת}} ביקשו רשות מוסמכת, רשות מוסמכת זרה או בעל דין, שגביית עדות תיעשה באמצעות מערכת טלוויזיה סגורה בין־לאומית, רשאי בית המשפט לאשר זאת אם נעשו הסידורים כדי לאפשר את אלה:
{{ח:תת|(א)}} לבית המשפט ולבעלי הדין – לצפות בעד בכל מהלך העדות, לשמוע אותו ולהציג לו שאלות;
{{ח:תת|(ב)}} לנאשם – לשמור על קשר עם סניגורו, ולהציג שאלות לעד באמצעותו.

{{ח:קטע3|פרק ג סימן 3|סימן 3: העברת אדם למדינה אחרת לעדות או לסיוע בחקירה}}

{{ח:סעיף|16|הודעה לאדם על בקשה להתייצבותו במדינה אחרת}}
{{ח:ת}} הוגשה בקשה כאמור {{ח:חיצוני|חוק עזרה משפטית בין מדינות#סעיף 22|בסעיף 22 לחוק}} להתייצבותו של אדם הנמצא בישראל בהליך משפטי המתקיים מחוץ לישראל (להלן – מוזמן), תעביר לו הרשות המוסמכת הודעה על כך, בצירוף התחייבויותיה של המדינה המבקשת כאמור {{ח:חיצוני|חוק עזרה משפטית בין מדינות#סעיף 26|בסעיף 26 לחוק}}; ההודעה תהיה לפי {{ח:פנימי|תוספת טופס 4|טופס 4 שבתוספת}}; להודעה יצורף גם טופס הסכמה כאמור {{ח:פנימי|סעיף 18|בתקנה 18}}.

{{ח:סעיף|17|הסכמתו של שר הבטחון}}
{{ח:תת|(א)}} היתה הבקשה לפי {{ח:פנימי|פרק ג סימן 3|סימן זה}} בקשר לעיסוקו הצבאי או הבטחוני של המוזמן, תשלח לו הרשות המוסמכת הודעה לפי {{ח:פנימי|סעיף 16|תקנה 16}}, לאחר שקיבלה הסכמה של שר הבטחון להתייצבותו של המוזמן, כאמור {{ח:חיצוני|חוק עזרה משפטית בין מדינות#סעיף 22|בסעיף 22(3) לחוק}}; הרשות המוסמכת תצרף להודעה העתק של הסכמת שר הבטחון.
{{ח:תת|(ב)}} הסכמת שר הבטחון להתייצבות יכול שתותנה בתנאים או במגבלות מסוימים.

{{ח:סעיף|18|הסכמתו של אדם}}
{{ח:ת}} הסכמתו של אדם כאמור {{ח:חיצוני|חוק עזרה משפטית בין מדינות#סעיף 24|בסעיף 24 לחוק}} תינתן לפי {{ח:פנימי|תוספת טופס 5|טופס 5 שבתוספת}}; הסכמתו של אפוטרופסו של אדם, כאמור {{ח:חיצוני|חוק עזרה משפטית בין מדינות#סעיף 24|בסעיף 24(ב) לחוק}}, תינתן לפי {{ח:פנימי|תוספת טופס 6|טופס 6 שבתוספת}}.

{{ח:סעיף|19|אסמכתה להוצאת אסיר ממקום כליאתו}}
{{ח:ת}} צו בית המשפט בדבר הוצאתו של אסיר ממקום כליאתו בישראל ושמירתו במשמורת חוקית מחוץ לישראל, כאמור {{ח:חיצוני|חוק עזרה משפטית בין מדינות#סעיף 23|בסעיף 23(ד) לחוק}}, יהיה לפי {{ח:פנימי|תוספת טופס 7|טופס 7 שבתוספת}}; צו בית המשפט להאריך את תקופת הימצאותו של אסיר מחוץ לישראל, כאמור {{ח:חיצוני|חוק עזרה משפטית בין מדינות#סעיף 23|בסעיף 23(ג) לחוק}}, יהיה לפי {{ח:פנימי|תוספת טופס 8|טופס 8 שבתוספת}}.

{{ח:סעיף|20|אסמכתה להפסקת צו מגביל}}
{{ח:תת|(א)}} החליטה הרשות המוסמכת לאשר את התייצבותו במדינה אחרת של אדם המוגבל בצו, כאמור {{ח:חיצוני|חוק עזרה משפטית בין מדינות#סעיף 23|בסעיף 23(ז) סיפה לחוק}}, תעביר הודעה על כך, לפי {{ח:פנימי|תוספת טופס 9|טופס 9 שבתוספת}}, לרשות הממונה על ביצועו של הצו המגביל, לאחר תיאום עם אותה רשות; בהודעה תציין הרשות המוסמכת את התקופה שבה לא יימצא האדם המוזמן בפיקוחה של הרשות הממונה עליו מכוח הצו המגביל.
{{ח:תת|(ב)}} הודעה כאמור תשמש אסמכתה, כאמור {{ח:חיצוני|חוק עזרה משפטית בין מדינות#סעיף 23|בסעיף 23(ד) סיפה לחוק}}, ליציאתו מישראל של אדם המוגבל בצו, ותשמש לחישוב התקופות האמורות {{ח:חיצוני|חוק עזרה משפטית בין מדינות#סעיף 23|בסעיף 23(ו) ו־(ז) לחוק}}.
{{ח:תת|(ג)}} החליטה הרשות המוסמכת להאריך את תקופת הימצאותו מחוץ לישראל של אדם המוגבל בצו, כאמור {{ח:חיצוני|חוק עזרה משפטית בין מדינות#סעיף 23|בסעיף 23(ג) לחוק}}, תשלח הודעה על כך, לפי {{ח:פנימי|תוספת טופס 10|טופס 10 שבתוספת}}, לרשות הממונה על ביצוע הצו המגביל.

{{ח:סעיף|21|בקשה להחזר הוצאות}}
{{ח:תת|(א)}} לא שילמה המדינה המבקשת למוזמן את ההוצאות האמורות {{ח:חיצוני|חוק עזרה משפטית בין מדינות#סעיף 26|בסעיף 26 לחוק}}, רשאי המוזמן להגיש בקשה לרשות המוסמכת, להחזר הוצאות כאמור {{ח:חיצוני|חוק עזרה משפטית בין מדינות#סעיף 26|בסעיף 26(ב) לחוק}}.
{{ח:תת|(ב)}} לבקשה יצרף המבקש פירוט ההוצאות והקבלות הנוגעות לענין.
{{ח:תת|(ג)}} בקשה כאמור בתקנת משנה (א) תהיה לפי {{ח:פנימי|תוספת טופס 11|טופס 11 שבתוספת}}.

{{ח:סעיף|22|אישור למעבר אסיר זר בישראל}}
{{ח:ת}} אישורה של הרשות המוסמכת למעברו של אסיר זר בישראל, כאמור {{ח:חיצוני|חוק עזרה משפטית בין מדינות#סעיף 27|בסעיף 27(ב) ו־(ג) לחוק}}, יהיה לפי {{ח:פנימי|תוספת טופס 12|טופס 12 שבתוספת}}.

{{ח:קטע3|פרק ג סימן 4|סימן 4: העברת מידע}}

{{ח:סעיף|23|העברת מידע ללא בקשה}}
{{ח:ת}} החליטה הרשות המוסמכת להעביר, מיוזמתה, מידע למדינה אחרת, כאמור {{ח:חיצוני|חוק עזרה משפטית בין מדינות#סעיף 32|בסעיף 32(ב) לחוק}}, תרשום הרשות המוסמכת בהחלטתה את הנסיבות שהביאו אותה להחליט על כך.

{{ח:קטע3|פרק ג סימן 6|סימן 6: החזקת אסיר זר בישראל לפי בקשת הרשות}}

{{ח:סעיף|24|החזקת אסיר זר במשמורת בישראל}}
{{ח:ת}} אסיר זר יוחזק במשמורת בישראל, כאמור {{ח:חיצוני|חוק עזרה משפטית בין מדינות#סעיף 27|בסעיפים 27}} {{ח:חיצוני|חוק עזרה משפטית בין מדינות#סעיף 50|ו־50 לחוק}}, במקום שיורה נציב בתי הסוהר; הוראת הנציב תהיה לפי {{ח:פנימי|תוספת טופס 13|טופס 13 שבתוספת}}, והיא תשמש אסמכתה לכליאתו של האסיר באותו מקום ולהוצאתו ממנו.

{{ח:קטע3|פרק ג סימן 7|סימן 7: שונות}}

{{ח:סעיף|25|ביטול}}
{{ח:ת}} תקנות העזרה המשפטית למדינות זרות, התש״ך–1959 – בטלות.

{{ח:סעיף|26|הוראת מעבר}}
{{ח:ת}} על אף האמור {{ח:פנימי|סעיף 25|בתקנה 25}}, הוראות התקנות האמורות בה יחולו על בקשה לעזרה משפטית שהוגשה והתחילו בביצועה לפני תחילתן של תקנות אלה.

{{ח:קטע2|תוספת|תוספת}}

{{ח:סעיף*|עוגן=תוספת טופס 1}}
{{ח:ת}} '''טופס 1:''' המצאת מסמך משפטי זר בענין פלילי ואישור המצאתו {{ח:הערה|({{ח:פנימי|סעיף 11|תקנה 11}})}}

{{ח:סעיף*|עוגן=תוספת טופס 2}}
{{ח:ת}} '''טופס 2:''' בקשה לגביית ראיות לפי בקשה של מדינה אחרת {{ח:הערה|({{ח:פנימי|סעיף 12|תקנה 12}})}}

{{ח:סעיף*|עוגן=תוספת טופס 3}}
{{ח:ת}} '''טופס 3:''' הזמנה לעדות או להצגת חפץ {{ח:הערה|({{ח:פנימי|סעיף 13|תקנה 13}})}}

{{ח:סעיף*|עוגן=תוספת טופס 4}}
{{ח:ת}} '''טופס 4:''' הודעה לאדם שהוזמן להתייצב במדינה אחרת לשם מתן עדות, זיהוי או עימות או כדי לקחת חלק בחקירה {{ח:הערה|({{ח:פנימי|סעיף 16|תקנה 16}})}}

{{ח:סעיף*|עוגן=תוספת טופס 5}}
{{ח:ת}} '''טופס 5:''' הסכמתו של אדם להתייצב במדינה אחרת לשם מתן עדות, זיהוי או עימות או כדי לקחת חלק בחקירה {{ח:הערה|({{ח:פנימי|סעיף 18|תקנה 18}})}}

{{ח:סעיף*|עוגן=תוספת טופס 6}}
{{ח:ת}} '''טופס 6:''' הסכמת אפוטרופסו של קטין, פסול דין או אדם הלקוי בשכלו {{ח:הערה|({{ח:פנימי|סעיף 18|תקנה 18}})}}

{{ח:סעיף*|עוגן=תוספת טופס 7}}
{{ח:ת}} '''טופס 7:''' צו להוצאת אסיר ממקום כליאתו בישראל ולשמירתו במשמורת מחוץ למדינת ישראל {{ח:הערה|({{ח:פנימי|סעיף 19|תקנה 19}})}}

{{ח:סעיף*|עוגן=תוספת טופס 8}}
{{ח:ת}} '''טופס 8:''' צו להארכת תוקפו של צו להוצאת אסיר ממקום כליאתו בישראל ולשמירתו במשמורת מחוץ למדינת ישראל {{ח:הערה|({{ח:פנימי|סעיף 19|תקנה 19}})}}

{{ח:סעיף*|עוגן=תוספת טופס 9}}
{{ח:ת}} '''טופס 9:''' הודעה על אישור להתייצבות מחוץ לישראל של אדם המוגבל בצו לשם מתן עדות/זיהוי/עימות/פעולת חקירה אחרת {{ח:הערה|({{ח:פנימי|סעיף 20|תקנה 20(א)}})}}

{{ח:סעיף*|עוגן=תוספת טופס 10}}
{{ח:ת}} '''טופס 10:''' הודעה על הארכת תוקפו של אישור להתייצבות מחוץ לישראל של אדם המוגבל בצו לשם מתן עדות/זיהוי/עימות/פעולת חקירה אחרת {{ח:הערה|({{ח:פנימי|סעיף 20|תקנה 20(ג)}})}}

{{ח:סעיף*|עוגן=תוספת טופס 11}}
{{ח:ת}} '''טופס 11:''' בקשה להחזר הוצאות בשל התייצבות במדינה אחרת לכבוד הרשות המוסמכת לפי {{ח:חיצוני|חוק עזרה משפטית בין מדינות|חוק עזרה משפטית בין מדינות, התשנ״ח–1998}} {{ח:הערה|({{ח:פנימי|סעיף 21|תקנה 21(ג)}})}}

{{ח:סעיף*|עוגן=תוספת טופס 12}}
{{ח:ת}} '''טופס 12:''' אישור של הרשות המוסמכת למעברו של אסיר זר בישראל {{ח:הערה|({{ח:פנימי|סעיף 22|תקנה 22}})}}

{{ח:סעיף*|עוגן=תוספת טופס 13}}
{{ח:ת}} '''טופס 13:''' קביעת נציב בתי הסוהר בקשר להחזקת אסיר זר בישראל {{ח:הערה|({{ח:פנימי|סעיף 24|תקנה 24}})}}

{{ח:חתימות|כ״ו באייר התשנ״ט (12 במאי 1999)}}
* '''צחי הנגבי'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]